b'\n_START_ARTICLE_\nKristina\n_START_SECTION_\nIzvor imena\n_START_PARAGRAPH_\nIme Kristina je razli\xc4\x8dica imena Kristijana, to pa je \xc5\xbeenska oblika imena Kristijan, latinsko Christianus. Latinsko ime pa povezujejo z gr\xc5\xa1ko besedo \xcf\x87\xcf\x81\xce\xb9\xcf\x83\xcf\x84\xce\xb9\xce\xb1\xce\xbf\xcf\x82 (hristi\xc3\xa1nos) v pomenu besede \xc2\xbbkristjan\xc2\xab. Ime Kristina je lahko nastalo tudi z izpeljavo iz imena Kristus ali Kristofor, latinsko Christus, Christophorus, to je iz Krist- in manj\xc5\xa1alne pripone -ina.\n_START_SECTION_\nRazli\xc4\x8dice imena\n_START_PARAGRAPH_\nKrista, Kristel, Kristin, Kristinca,  Kristinka,  Kristine, Kris, Kristi, Kristijana, Kristja, Kristka, Kristjana, Krsta, Krstana, Krstina, Stina\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Kristina: 6.939. Med vsemi \xc5\xbeenskimi imeni pa je ime Kristina po pogostosti uporabe uvr\xc5\xa1\xc4\x8deno na 34. mesto.\n_START_SECTION_\nOsebni praznik\n_START_PARAGRAPH_\nV koledarju je ime Kristina zapisano 13. marca (Kristina, perzijska mu\xc4\x8denka, \xe2\x80\xa0 13. marec v 6. stoletju), 24. julija (Kristina, devica in mu\xc4\x8denka iz Bolsena pri Rimu, \xe2\x80\xa0 24. julij 304) in 15. decembra (Kristina, devica).\n_START_SECTION_\nZanimivost\n_START_PARAGRAPH_\nSv. Kristina iz Bolsena pri Rimu je zavetnica Bolsena in Benetk ter lokostrelcev, mlinarjev in mornarjev.'